
SPRÁVA O ÚČASTI VEREJNOSTI NA TVORBE PRÁVNYCH PREDPISOV

Verejnosť je o príprave návrhu vyhlášky Ministerstva zdravotníctva  Slovenskej republiky, ktorou sa ustanovuje minimálny počet lôžok na účely poskytovania ošetrovateľskej starostlivosti v zariadeniach sociálnej pomoci uhrádzanej z verejného zdravotného poistenia pre rok 2027 informovaná prostredníctvom predbežnej informácie, ktorá bola zverejnená v informačnom systéme verejnej správy Slov-Lex. (PI/2025/187).  
Predbežná informácia bola zverejnená od 20. 8. 2025 do 2. 10. 2025.            

Verejnosť mala možnosť zasielať návrhy a podnety k príprave návrhu vyhlášky, podávať pripomienky.

K predbežnej informácii v rámci procesu pripomienkovania predbežnej informácie v informačnom systéme verejnej správy Slov-Lex bolo predložené jedno vyjadrenie, ktorého autorom bola Asociácia poskytovateľov sociálnych služieb v SR. Vo vyjadrení bolo odporučené ustanoviť povinnosť uzatvárania zmlúv zo strany zdravotných poisťovní; toto odporúčanie do vyhlášky nemohlo byť zapracované, nakoľko vyhláška ako vykonávací právny predpis nemôže ustanoviť nové povinnosti nad rámec zákona.





